ኩሉ ከም ህዝቢ ኢና ሰሚዕና። ሞቱ ኮነ መግለፂኡ ሰሚዕና ኣለና፡ ነመስግን፡ በቃ'' ክብላ ምሬተአን ገሊፀን። ኣይተ ኣካሉ ጌታሁን ድማ፡ መግለፂ ፌደራል ፖሊስ ብሃንደበት ምስምዖም፡ ኣብ ስድራ ከቢድ ስምዒት ከምዘእተዎም ይዛረብ። ''ብበዓል ምድሪ ገዝኡ ተዓፅዩ እዩ ዘሎ። እቲ ስድራ ኣብ ከቢድ ሓዘን እዩ ዘሎ። ስድራ ኣብ ከቢድ ሓዘን ኣብ ዘለናሉ እዋን፡ ካልእ ሓዘን ድማ ንባዕሉ ኣጥፊኡ ተብሂሉ ነጊሮምና። ዝተነገርናሉ መንገዲ ድማ ተፀዊዕና እንተይኮነስ፡ ካልእ ሰብ ከምዝሰምዖ ብሬድዮ ሰሚዕና፡ ሰብ ከምዝረኣዮ ብቴሌቬዥን እዩ ተነጊሩና። ኣነ ሕዚ ኣብ ስራሕ ኮይነ እየ ንዓኺ ዘዛርበኪ ዘለኹ። እዚ ክፈጥረለይ ዝኽእል ስምዒት ድማ ንዓኺ ክግረኪ ኣይግበኣንን፡ በዓልኺ ክትርድእዮ ትኽእሊ እዩ። ምኽንያቱ ከም ማንም ሰብ ብሚድያ ኢና እዚ ሰሚዕና' ክብል ገሊፁልና። ስድራ ኢንጂነር ስመኘው በቀለ ንባዕሎም የጥፍኡ እዮም ኢሎም ከምዘይኣምኑን እዚ ከምዘይቕበልዎን ኣይተ ኣካሉ ንቢቢሲ ተዛሪቡ። ሞት ኢንጅነር ስመኘው በቀለ ንብዙሓት ኣቖጢዑ ኣብ ስርዓተ ቀብሪ ኢንጂነር ስመኘው በቀለ ጎንፂ ተወሊዑ '' ኣነ ብወገነይ፡ በዚ በፍፁም ኣይኣምንን። ሕዚ እውን ኣይኣምነሉን። ንቐፃሊ እውን ኣይኣምነሉን። ከም ማንም ሰብ ብሚድያ ኢና ሰሚዕና። ዋላ ሓደ ፀዊዑ ዘዘራረበና ኣካል ኣይነበረን። ስመኘው ግና ኣብ ባዕሉ ቅትለት ክፍፀም እዩ ኢለ ኣይኣምንን። ኣነ ጥራሕ ኣይኮንኩን፡ ስድራ እውን ዘለዎ እምነት እዚ እዩ። እዚ ኣይንቕበሎን'' ኢሉ። ፖሊስ እታ ሃገር ሞት ምርመራ ኢንጂነር ስመኘው በቀለ ኣፃርየ ዝበለሉ መንገዲ ዘለዎ ዓቕሚ እዚ ጥራሕ ምዃኑ ዘርእይ እዩ ድማ ይብል ኣይተ ኣካሉ። "ዓብይ ግድብ ሕዳሰ ጉዳይ ሞትን ሕየትን እዩ"፡ መንግስቲ ኢትዮጵያ '' ፖሊስ እዚ ሰሪሐ ኣለኹ እንትብል፡ ብዓቕምና ኣፃሪና ኢና ማለቱ እዩ። ብዘለዎም ዓቕሚ ኣፃርዮም ዶ ኣየፃረዩን ዝብል፡ ንሳቶም ዝፈልጥዎ ጉዳይ እዩ። ኣነ ክምለስልኪ ዝኽእል ግና፡ ዓቕምና እዚ እዩ፡ ክሳብ እዚ እዩ ዓቕምና ኢሎምና ኣለዉ። ኣነ ኣብ ከይዲ እቲ ምፅራይ ስለዘይነበርኩ እንታይ ኢለ ክምልስ እኽእል። ስለዚ እቲ ድምዳመ ንስሙ ንቀበሎ። ካብኡ ወፃኢ ናብ እንኸዶ የብልናን። ንምንታይ?
